stanford-oval/wikipedia huggingface dataset:
קלוטייפ
תהליך הכנת הקלוטייפ

על גבי נייר איכותי הבריש טלבוט צד אחד בו בתמיסת כסף חנקתי ואז ייבש את הנייר. הנייר הונח, במצב לח או יבש, בתמיסת אשלגן יודי למשך שתיים-שלוש דקות, אחר כך הוטבל שוב במים ואז יובש שוב. טלבוט כינה נייר זה "נייר יודי" (iodized paper), וניתן היה לשמור אותו באפלה למשך מספר חודשים, לפני שהוכן סופית לצילום. שלב ההכנה הסופי בוצע סמוך לצילום, אז עורבבו יחדיו שתי תמיסות טריות. האחת הייתה של כסף חנקתי (תמיסה א') והשנייה של חומצה גאלית (תמיסה ב'). התערובת המשולבת של תמיסות א' ו-ב' התיישנה במהירות. טלבוט כינה אותה "תמיסת גאלו-ניטראט הכסף" (gallo-nitrate of silver). לאור נרות, צד אחד של הנייר היודי הוברש בתמיסה המשולבת, ולאחר כמחצית הדקה נשטף במים. נייר הקלוטייפ היה כעת מוכן לשימוש - הן במצבו הלח והן כשהוא מיובש. לאחר החשיפה נשטף הנייר בתמיסת מפתח כדי לחשוף את הדמות הסמויה. על פי רוב המפתח הורכב מאותה תמיסת גאלו-ניטראט הכסף שבה השתמש לציפוי הנייר. אף על פי שאחרים שינו את תהליך הצילום מאוחר יותר, הנוסחה הבסיסית שפרסם טלבוט עבור הקלוטייפ הייתה הליבה של כולם, ועד היום היא העיקרון הבסיסי של תהליך הצילום וההדפסה האנלוגיים.
לקריאה נוספת

* Abigail Solomon-Godeau, "Calotypomania: The Gourmet Guide to Nineteenth-Century Photography", in: , Minneapolis: University of Minnesota Press, pp. 4-27
הערות שוליים

↑  יש לציין שללואי ז'אק מנדה דאגר מיחסים את גילוי עיקרון זה קודם לכן, ככל הנראה בשנת 1835 או 1836, ואולם אין כל מסמך, ארכיב או עדות לתרומתו של דאגר לשכלול תהליך הצילום, זאת משום שמעבדתו של דאגר, בה היו מרבית תצלומיו המוקדמים וכל רשימותיו, נשרפה ב-8 במרץ 1839. ייתכן ששותפו של דאגר, ניספור נייפס, התווה את הדרך לגילוי הדמות הסמויה לפני מותו ב-1833
| --- | --- |
בקרת זהויות :  BNE: XX4836078  BnF: cb121251413 (data)  GND: 4184378-2  LCCN: sh85019035
קלוטילדה, נסיכת סקסוניה-קובורג-גותה

קלוטילדה, נסיכת סקסוניה-קובורג-גותה (בגרמנית: Clotilde von Sachsen-Coburg und Gotha;‏ 8 ביולי 1846 - 3 ביוני 1927), הייתה נסיכה גרמנית ואחותו של פרדיננד הראשון, מלך בולגריה.
ביוגרפיה

קלוטילדה נולדה ב-8 ביולי 1846 בניי-סיר-סן, לאוגוסט, נסיך סקסוניה-קובורג-גותה ולקלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה.
בשנת 1864 ביקרה קלוטילדה בקונסטנץ, ופגשה שם את יוזף קרל, ארכידוכס אוסטריה, בנם של הארכידוכס יוזף, פלטין הונגריה ומריה דורותיאה, דוכסית וירטמברג, שהיה שם בסור עם אחיו הארכידוכס שטפן, פלטין הונגריה. השניים התאהבו וב-12 במאי הם התחתנו בקובורג, ונולדו להם 7 ילדים.
בשנת 1887 נבחר אחיה פרדיננד לנסיך בולגריה, ובשנת 1908 הוא הפך למלך בולגריה. לאחר תבוסת האימפריה האוסטרו-הונגרית במלחמת העולם הראשונה התיישבו קלוטילדה ומשפחתה בהונגריה, וב-3 ביוני 1927 היא מתה בביתה באלצ'וט.
משפחתה

ב-12 במאי 1864 התחתנה קלוטילדה עם יוזף קרל, ארכידוכס אוסטריה, ממנו נולדו לה 7 ילדים:
אליזבת קלמנטינה, ארכידוכסית אוסטריה (1865–1866)
מריה דורותיאה, ארכידוכסית אוסטריה (1867–1932), התחתנה עם פיליפ, דוכס אורליאן
מרגרטה קלמנטינה, ארכידוכסית אוסטריה (1870–1955), התחתנה עם אלברט, נסיך טורן וטקסיס השמיני
יוזף אוגוסט, ארכידוכס אוסטריה (1872–1962), התחתן עם אוגוסטה מריה, נסיכת בוואריה
לאז'לו, ארכידוכס אוסטריה (1875–1895)
אליזבת קלוטילדה, ארכידוכסית אוסטריה (1883–1958)
קלוטילדה, ארכידוכסית אוסטריה (1884–1903)
ריי ג'קנדוף

| --- | --- |

צילום מ-2011 עלידי מייקל יושיטאקה ארלוויין
 לידה:  23 בינואר 1945 (בן 79) 
 ענף מדעי:  דקדוק גנרטיבי, בלשנות 
 מקום לימודים:  המכון הטכנולוגי של מסצ'וסטס 
 מנחה לדוקטורט:  נועם חומסקי 
 מוסדות:  אוניברסיטת ברנדייס  מכון סנטה פה  אוניברסיטת טאפטס 
 תלמידי דוקטורט:  Neil Cohn 
 פרסים והוקרה:  פרס ז'אן ניקו (2003)  פרס רומלהארט (2014)  עמית אגודת המדעים הקוגניטיביים  מלגת גוגנהיים  עמית באגודה האמריקאית לקידום המדע  עמית האקדמיה האמריקאית לאמנויות ולמדעים 
 
ריי ג'קנדוף (באנגלית: Ray Jackendoff;‏ נולד ב-23 בינואר 1945) הוא בלשן יהודי אמריקאי, מרצה לפילוסופיה ומראשי המרכז ללימודים קוגניטיביים באוניברסיטת טאפטס.
ביוגרפיה

ג'קנדוף עוסק בקו התפר שבין הבלשנות הגנרטיבית לבלשנות הקוגניטיבית, ומחקריו, אף כי אינם דוחים את קיומו של דקדוק אוניברסלי מולד, מבקשים להציע תיאור של השפה העומד בקנה אחד עם ההבנה המדעית של התודעה והקוגניציה האנושית. הוא היה תלמידם של נועם חומסקי ומוריס האלה במכון הטכנולוגי של מסצ'וסטס (MIT), שם השלים את לימודי הדוקטורט ב-1969.
מחקריו של ג'קנדוף עוסקים בסמנטיקה של השפה ובביטויים הלקסיקליים והתחביריים שלה. העיסוק שלו בסמנטיקה מושגית התפתח לכלל תאוריה רחבת היקף של יסודות השפה. הוא יצא נגד ההתמקדות המופרזת של תאוריית הדקדוק הגנרטיבי בתחביר, והציע שגם הסמנטיקה והפונולוגיה הם יסודות גנרטיביים. לשיטתו, המשמעות היא מערכת עצמאית, שאינה כפופה לחלוטין לתחביר אלא משיקה לו. מאידך גיסא, בניגוד לחלק מחסידי הסמנטיקה הגנרטיבית, ג'קנדוף מדגיש שגם התחביר איננו כפוף לחלוטין לסמנטיקה. התאוריה שלו עוסקת בממשק שבין הסמנטיקה לתחביר, מתוך ניסיון לעמוד על החוקיות והמבניות של הקשרים ביניהם.
ג'קנדוף היה אחד הבלשנים הראשונים שהתייחסו לחוש הראייה כאל מרכיב חשוב בתיאור המשמעות והשפה. נוסף למחקריו הבלשניים, הוא פרסם עם המלחין והתאורטיקן פרד לרדהל (Lerdahl) מחקר העוסק במבנים הגנרטיביים של המוזיקה ומבקש להעמיד מעין "דקדוק מוזיקלי".
מפרסומיו

Jackendoff, Ray (1972). Semantic Interpretation in Generative Grammar. Cambridge, MA: MIT Press.
Jackendoff, Ray (1977). X-Bar Syntax: A Study of Phrase Structure. Cambridge, MA: MIT Press.
Jackendoff, Ray (1983). Semantics and Cognition. Cambridge, MA: MIT Press..
Lerdahl, Fred & Ray Jackendoff (1983). A Generative Theory of Tonal Music. Cambridge, MA: MIT Press.
Jackendoff, Ray (1987). Consciousness and the Computational Mind. Cambridge, MA: MIT Press.
Jackendoff, Ray (1990). Semantic Structures. Cambridge, MA: MIT Press.
Jackendoff, Ray (1992). Languages of the Mind: Essays on Mental Representation. Cambridge, MA: MIT Press.
Jackendoff, Ray (1993). Patterns in the Mind: Language and Human Nature. New York, NY: Harvester Wheatsheaf.
Jackendoff, Ray (1997). The Architecture of the Language Faculty. Cambridge, MA: MIT Press.
Jackendoff, Ray (2002). Foundations of Language: Brain, Meaning, Grammar, Evolution. Oxford: Oxford University Press.
Culicover, Peter W. & Ray Jackendoff (2005). Simpler syntax. Oxford: Oxford University Press.
Jackendoff, Ray (2007). Language, Consciousness, Culture: Essays on Mental Structure (Jean Nicod Lectures). Cambridge, MA: MIT Press.
Jackendoff, Ray (2010). Meaning and the Lexicon: The Parallel Architecture 1975–2010. Oxford: Oxford University Press.
ראו גם

יחס תמטי (בלשנות)
הערות שוליים

↑  מצב היחסים התמטיים בסברה הבלשנית מאמרו של ג'קנדוף בשנת 1987 (באנגלית, פדף, אתר JSTOR לכתבי עת מדעיים). במקור פורסם בכתב העת המדעי Linguistic Inquiry כרך 19, חלק 3 (קיץ 1987, אין רישום למהדורה זו בכרטסת הספריות הבינלאומית). במאמר ג'קנדורף מודה לחומסקי אך גם מבקר אותו בעדינות, ראו לדוגמה עמוד 380. המאמר כולו נובע מתפיסתו של ג'פרי גרובר הביקורתית כלפי התפישה התחבירית של חומסקי ונגד ספרו "היבטים של תחביר" על מרכזיותו, שיצא בשנת 1965.
| --- | --- |
בקרת זהויות :  NLI: 987007429454805171  PLWABN: 9810531479505606  BIBSYS: 90093978  BnF: cb120289724 (data)  CANTIC: a10105839  CiNii: DA00827047  GND: 119389436  ISNI: 0000 0001 0931 5752  LCCN: n2001044265  LNB: 000018662  NDL: 00954145  NKC: jn20020717552  NLA: 35238943  NLK: KAC200005346  NSK: 000460603  NTA: 068046251  RERO: 02-A003415272  SELIBR: 320473  SUDOC: 028458222  Trove: 877411  VIAF: 108570034   WorldCat (עם VIAF): 108570034
ריי וילסון

| --- | --- |

 לידה:  8 בספטמבר 1968 (בן 56) אדינבורו, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1993 
 סוגה:  רוק 
 שפה מועדפת:  אנגלית 
 כלי נגינה:  גיטרה בס, גיטרה, מפוחית פה 
 חברת תקליטים:  אינסייד אווט מיוזיק, וירג'ין 
 raywilson.net
 פרופיל ב-IMDb
 
ריי וילסון
ריי וילסון (אנגלית: Ray Wilson; נולד ב-8 בספטמבר 1968) הוא זמר רוק סקוטי. היה חבר בלהקת ג'נסיס בשנים 1997–1999.
ביוגרפיה

וילסון נולד בעיירה הסקוטית, דמפרייס בשנת 1968. בשנת 1988 פגש את הפסנתרן ג'ון הולמס, והחל לנגן איתו. שנתיים לאחר מכן הקימו השניים להקה בשם Guaranteed Pure, אליה הצטרפו סטיב וילסון (אחיו של ריי) וג'ון היימס. הלהקה הקליטה אלבום אחד בשם Swing Your Bag, והתפרקה בשנת 1993.
בינואר 1994, הצטרף וילסון ללהקת פוסט-גראנג' בשם Stiltskin. יחד איתה הקליט אלבום אחד בשם The Mind's Eye, ממנו יצא הסינגל Inside שהגיע למקום הראשון במצעד הבריטי, לפני שהתפרקה בשנת 1995.
ביוגרפיה > עם ג'נסיס - Calling All Stations

וילסון הצטרף לג'נסיס בשנת 1997, לאחר עזיבתו של פיל קולינס, והקליט, יחד עם חברי הלהקה הנותרים טוני באנקס ומייקל ראת'רפורד, אלבום נוסף ואחרון של הלהקה הנקרא Calling All Stations. בחלק משירי האלבום ניתן לשמוע את קולו השונה של ריי וילסון מפיטר גבריאל ומפיל קולינס.
ביוגרפיה > 1999 - היום

לאחר פירוקה של ג'נסיס, חבר וילסון לניר צדקיהו (המתופף המחליף של פיל קולינס בג'נסיס), סטיב וילסון וג'ון היימס, ויחד הקימו את להקת _Cut. גם בלהקה זו הקליט אלבום אחד, Millionairehead, לפני שהחל בקריירת סולו.
בשנת 2006 וילסון הקים מחדש את להקת Stiltskin, כשהוא חבר הלהקה היחיד מהרכבה המקורי. נכון להיום (2007) הלהקה הקליטה אלבום אולפן אחד ויצאה לסיבוב הופעות, שבעקבותיו יצא אלבום הופעה. נוסף על כך וילסון נוהג להופיע עם שירים של ג'נסיס ושל פיל קולינס בעת הופעותיו.
דיסקוגרפיה > אלבומי סולו

Live and Acoustic - 2001
Change - 2003
The Next Best Thing - 2004
Ray Wilson Live - 2005
דיסקוגרפיה > כחבר בלהקה

1993 - Swing Your Bag (עם Guaranteed Pure)
1994 - The Mind's Eye (עם Stiltskin)
1997 - Calling All Stations (עם ג'נסיס)
1999 - Millionairhead (עם _Cut)
2006 - She (עם Stiltskin)
2007 - Live (עם Stiltskin)
קריסטין פודנץ

קריסטין פודנץ (בגרמנית: Kristin Pudenz; נולדה ב-9 בפברואר 1993) היא אתלטית גרמנייה, סגנית אלופה אולימפית (טוקיו 2020) וסגנית אלופת אירופה (מינכן 2022) בזריקת דיסקוס.
ביוגרפיה

פודנץ נולדה בהרפורד שבגרמניה.
ביוגרפיה > 2009 > מדליית ארד בפסטיבל האולימפי האירופי לנוער

בפסטיבל האולימפי האירופי לנוער שנערך ביולי בטמפרה שבפינלנד זכתה במדליית ארד בזריקת דיסקוס בתוצאה של 44.71 מטר.
ביוגרפיה > 2015 > מדליית ארד באליפות אירופה עד גיל 23

באליפות אירופה עד גיל 23 שנערכה ביולי בטאלין שבאסטוניה זכתה במדליית ארד בזריקת דיסקוס בתוצאה של 59.94 מטר.
ביוגרפיה > 2017 > אלופת האוניברסיאדה

באוניברסיאדת טאיפיי שנערכה באוגוסט זכתה במדליית זהב בזריקת דיסקוס בתוצאה של 59.09 מטר.
ביוגרפיה > 2019

באליפות העולם באתלטיקה שנערכה באוקטובר בדוחה שבקטר סיימה במקום 11 בזריקת דיסקוס בתוצאה של 57.69 מטר.
ביוגרפיה > 2021 > סגנית אלופה אולימפית

באולימפיאדת טוקיו שנערכה ביולי-אוגוסט זכתה במדליית כסף בזריקת דיסקוס בשיא אישי חדש של 66.86 מטר, אחרי ולארי אולמן מארצות הברית (68.98 מטר) ולפני יאימה פרס מקובה (65.72 מטר).
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיימה במקום 11 בזריקת דיסקוס בתוצאה של 59.97 מטר.
ביוגרפיה > 2022 > סגנית אלופת אירופה

באליפות אירופה שנערכה באוגוסט במינכן שבגרמניה זכתה במדליית כסף בזריקת דיסקוס בשיא אישי חדש של 67.87 מטר, אחרי סנדרה פרקוביץ' מקרואטיה (67.95 מטר) ולפני בת ארצה קלודין ויטה (65.20 מטר).
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום שישי בזריקת דיסקוס בתוצאה של 65.96 מטר.
שיאים אישיים > אצטדיון

זריקת דיסקוס: 67.87 מטר (2022)
ריי ויליאם ג'ונסון

| --- | --- |
אין תמונה חופשית
 לידה:  14 באוגוסט 1981 (בן 43) אוקלהומה סיטי, ארצות הברית 
 מידע אישי
 שם בשפת המקור:  Ray William Johnson
 ניו מדיה
 תקופת הפעילות:  2007–הווה (כ־17 שנים)
 רשומים:  14.4 מיליון (נכון ל־21 באפריל 2023)
 צפיות:  9,190,013,516 (נכון ל־21 באפריל 2023)
 שם הערוץ:  Ray
 www.raywj.com
 
ריי ויליאם ג'ונסון (באנגלית: Ray William Johnson; נולד ב-14 באוגוסט 1981) הוא בלוגר אמריקאי מלוס אנג'לס, שערוצו באתר YouTube הוא מבין הערוצים הנצפים ביותר בכל הזמנים.
הוא ידוע בעיקר בזכות התוכנית "Equals Three" הדו-שבועית בערוץ ה-YouTube שלו, בה בכל פרק, האורך כ-5 דקות, הוא מעביר ביקורת מבדחת על שלושה סרטונים ויראליים שצברו פופולריות ברשת.
נכון לנובמבר 2021 לערוץ של ג'ונסון יש יותר מ-10.4 מיליון מנויים, ויותר מ-3.7 מיליארד צפיות בסרטוניו.
רקע

ג'ונסון סיים את לימודיו בתיכון נורמן, אוקלהומה, בשנת 1999. בזמן שהוא למד לימודי היסטוריה באוניברסיטת קולומביה, הוא החל לצפות בסרטונים באתר YouTube, ולאחר מכן החל ליצור סרטונים בעצמו.
ג'ונסון ידע כי הגולשים באתר מבקרים בו למטרת צפייה בסרטונים ויראליים, או לצפייה בבלוגר החביב עליהם. בעקבות כך, הוא שילב את שני סוגי הסרטונים לתוך תוכנית אחת – "Equals Three", שבמהלך הזמן נהייתה פופולרית ביותר.
פעילות עכשווית > Equals Three

ב-"Equals Three" (מילולי: שווה שלוש, נכתב גם כ-"3="), מציג ג'ונסון את ביקורתו ההומוריסטית על שלושה סרטונים ויראליים שעלו לכותרות באותו שבוע. הסרטונים של ג'ונסון מועלים לערוץ בימי שלישי ושישי.
הפופולריות הרבה של "Equals Three" גורמת לעלייה חדה במספר הצפיות של הסרטונים הוויראליים אותם הוא סוקר בתוכניתו.
הערוץ שבר את שיא גינס של מספר המנויים בערוץ YouTube לשנת 2011 – כ-5 מיליון מנויים בערוץ. הערוץ הוא כה פופולרי, עד כדי כך שכל סרטון המתפרסם, צובר מיליונים ספורים של צפיות בפחות משבוע אחד. דבר זה גורם להופעה עקבית של הסרטונים של ג'ונסון בעמוד הראשי של YouTube.
בנוסף לכך, עד 2012, בכל שבוע נבחרה שאלה אחת – "The Comment Question Of The Day" (בתרגום חופשי: "שאלת התגובה של היום"), אותה ג'ונסון העביר דרך השואל (בנוסף לקטע קצר בו הצופה מציג את השאלה). הצופים השיבו על השאלה בתגובות על הסרטון, וג'ונסון הציג תשובות נבחרות בסרטון הבא. דבר זה תורם רבות למעורבות הצופים – או ה"פורום", בתוכנית.
ב-12 במרץ 2014 הודיע ג'ונסון על השהיית התוכנית עד למציאת מנחה מחליף. כעבור כארבעה חודשים, ב-15 ביולי, עלתה התוכנית מחדש בהנחיית רובי מוץ' (Robby Motz).
פעילות עכשווית > Your Favorite Martian

"Your Favorite Martian" הוא ערוץ נוסף של ג'ונסון, שנחנך בינואר 2011, כשהוא פרסם את הקליפ הראשון בסדרה – "My Balls". בערוץ מועלים קליפים מצוירים הומוריסטיים (לא מצונזרים בניגוד ל-"Equals Three").
הערוץ זכה גם הוא להצלחה רבה עם כ-2 מיליון מנויים, וסך הכול 474 מיליון צפיות. קליפ ממוצע בערוץ זה נצפה כ-10 מיליון פעמים.
במרבית הקליפים מופיעות ארבע דמויות המרכיבות להקה: פאף (Puff) הזמר הראשי (מבוסס על ג'ונסון), בנטר (Benattar) הגיטריסט, די ג'יי (Dee Jay) התקליטן, ואקסל (Axel) המתופף.
בנובמבר 2012 ג'ונסון הכריז שפרוייקט YFM ננטש, מכיוון ש"מייקר סטודיו" הפסיקו להפיק את האלבום של Your Favorite Martian מהסיבה שג'ונסון עזב את מייקר סטודיו.
ב-15 במאי 2022, ג'ונסון הכריז על קאמבק של YFM, במסגרת החזרה הצפויה, שונה שם הערוץ ל-THIS PROJECT IS REBORN (פרויקט זה נולד מחדש), ותמונת הערוץ מראה את התאריך 1 ביוני 2022, שהוא תאריך החזרה של הפרויקט.
פעילות עכשווית > Your Favorite Martian > רשימת הקליפים

| # | שם הקליפ | בשיתוף עם אמן | תאריך העלאה | אורך |
| --- | --- | --- | --- | --- |
| 1 | My Balls | לא | 26.1.2011 | 3:13 |
| 2 | Zombie Love Song | לא | 9.2.2011 | 3:59 |
| 3 | Bottles Of Beer | לא | 23.2.2011 | 3:41 |
| 4 | Club Villian | לא | 9.3.2011 | 4:12 |
| 5 | The Stereotypes Song | לא | 23.3.2011 | 4:26 |
| 6 | The Unofficial Smithers Love Song | לא | 6.4.2011 | 3:55 |
| 7 | Orphan Tears | Wax | 20.4.2011 | 3:36 |
| 8 | Mr. Douchbag | לא | 4.5.2011 | 3:55 |
| 9 | Transphobic Techno (Bitch Got a Penis) | לא | 18.5.2011 | 3:25 |
| 10 | Grandma Got A Facebook | לא | 1.6.2011 | 3:33 |
| 11 | Tig Ol' Bitties | לא | 15.6.2011 | 3:52 |
| 12 | Fight To Win | DeStorm | 29.6.2011 | 3:51 |
| 13 | Stalkin' Your Mom | Wax | 13.7.2011 | 3:51 |
| 14 | Robot Bar Fight | לא | 27.7.2011 | 3:12 |
| 15 | 8-bit World | Hoddie Allan | 10.8.2011 | 3:30 |
| 16 | Puppet Break-Up | לא | 14.9.2011 | 3:23 |
| 17 | Whip Yo Kids | Nice Peter | 14.9.2011 | 3:29 |
| 18 | Booty Store | לא | 12.10.2011 | 4:23 |
| 19 | Nerd Rage!!! | לא | 26.10.2011 | 4:00 |
| 20 | Epileptic Techno | לא | 9.11.2011 | 3:38 |
| 21 | Dookie Fresh | לא | 23.11.2011 | 4:08 |
| 22 | Santa Hates Poor Kids | לא | 7.12.2011 | 3:55 |
| 23 | Shitty G | לא | 21.12.2011 | 3:51 |
| 24 | Friend Zone | לא | 4.1.2012 | 3:33 |
| 25 | She Looks Like Sex | Mike Posner | 18.1.2012 | 3:26 |
| 26 | We Like Them Girls | לא | 1.2.2012 | 3:44 |
| 27 | Alien | לא | 15.2.2012 | 3:50 |
| 28 | Orphan tears 2 | Wax | 1.6.2022 | 2:44 |
מידע נוסף

ב-2 בפברואר 2012, התפרסמה על ג'ונסון כתבה בעיתון ה-Wall Street Journal הגורסת כי הוא מרוויח בערך מיליון דולר בשנה ג'ונסון פרסם תגובה לכך באחד הסרטונים שלו ואמר שהכתבה לא מדויקת ושגויה.
הערות שוליים

↑  הכתבה
↑  תגובתו של ג'ונסון ביוטיוב
| --- | --- |
בקרת זהויות :  MusicBrainz: 5f57b04c-ff78-47b0-8d8b-69185c432e5e 
לוגו התוכנית "Equals Three"
רמון ויי

| --- | --- |

 נתונים כלליים
 תקופת הפעילות:  1976–הווה (כ־48 שנים) 
 מיקום המטה:  ז'נבה 
 ענפי תעשייה:  הורולוגיה 
 מוצרים עיקריים:  שעוני יד, שעוני יוקרה שווייצרים
  
 www.raymond-weil.com
 
שעון של רמון ויי
רֶמון ויי ז'נבה (בצרפתית: Raymond Weil Genève; הגייה: [ʁemɔ vɛːj]) הוא מותג שעוני יוקרה שווייצרי.
חברת רמון ויי, היא חברה משפחתית שנוסדה בשנת 1976 בז'נבה בידי רמון ויי (1926–2014), ומנוהלת בידי חתנו אוליבייה ברנהיים ובניו אלי ופייר ברנהיים. זהו אחד המותגים הפרטיים האחרונים בתעשיית השעונים השווייצרית.
רנו Type FD

|  מאפיינים כלליים |
| --- | --- |
 נקרא גם:  Renault 9CV
 יצרן:  רנו (בצרפתית: Renault)
 שנות ייצור:  1919–1920
 הרכבה:  צרפת צרפת
 מודל קודם:  רנו Type EK
 מודל אחריו:  רנו Type KJ
 פלטפורמה:  מנוע קדמי
 משקל:  540 ק"ג
 מפרט טכני
 מנוע:  2 צילינדרים, 1,206 סמ"ק, המפיק 5.1 כ"ס
 הילוכים:  תמסורת ידנית
 מהירות מרבית:  48 קמ"ש
 מעצב:  פינינפארינה
 
רנו Type FD (בצרפתית: Renault Type FD) היא מכונית פתוחה בחלקה בתצורת "לנדולט", מתוצרת יצרנית הרכב הצרפתית רנו אשר יוצרה בין השנים 1919–1920.
חברת המוניות הפריזאית "Compagnie Générale des Voitures à Paris" השתמשה בדגם ה"רנו Type FD" כרכב מונית.
הערות שוליים

↑  Gilbert Hatry, Claude Le Maître: Dossiers Chronologiques Renault. Voitures Particulières. Tome 4: 1919–1923. Editions Lafourcade, Paris 1980, ISBN 2-902667-05-1, S.23–47 (französisch).
↑  René Bellu: Toutes les Renault. Des origines à nos jours. Éditions Jean-Pierre Delville, Paris 1979, ISBN 2-85922-023-2, S.68–69 (französisch).
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
רב ייבא סבא

רב ייבא סבא היה אמורא בדור השלישי והרביעי לאמוראי בבל.
ביוגרפיה

רב ייבא מוזכר כמשמשו של רב, וכמשמשם של תלמידיו.
מסופר, כי רב ברונא ורב חננאל ישבו יחד ואכלו סעודת מצווה, ורב ייבא סבא שימשם. כאשר סיימו לאכול החליטו כי הגיעה הזמן לברך ברכת המזון ובכך לסיים את הסעודה, ולאחר מכן ביקשו מרב ייבא ששימשם להביא לפניהם משקה לשתייה ולקינוח הסעודה. רב ייבא הזכיר להם את מאמרו של רב, שאמר שכאשר אדם מחליט לברך ברכת המזון נחשב הדבר כהחלטה לסיים את הסעודה וכהסחת הדעת מאכילת ושתיית המשקים והמאכלים, ואם ברצונם לחזור ולהמשיך את הסעודה שוב עליהם לברך על כל משקה או מאכל בסעודה ברכה ראשונה, שכן מעתה והלאה אין הם נחשבים כמאכלים שאוכלים אותם כחלק מהסעודה שאין צורך לברך לפניהם (כי הם נפטרים בברכת "המוציא").
במקום אחר מובא כי שאל שאלה את רב נחמן, ובמקום אחר מובא כי הוא היה גם תלמידו של רב חסדא.
הוא למד אצל רב הונא ונחשב מגדולי תלמידיו. על כך מסופר כי כאשר רב אויא סבא שאל את רב הונא שאלה הלכתית מסוימת, השיב לו רב הונא: "עורבא פרח". לפי הסבר רש"י, רבה בר רב הונא העביר נושא במתכוון, על ידי האמירה: עורבא פרח, כלומר ראה את העורב הפורח מעלינו. לפי פירושו של רבינו חננאל, דבריו "עורבא פרח" מכוונים כלפי דבריו של אותו אמורא, שדעתו היא דעתם של ילדים המשחקים בציפורים ועורבים. לאחר שרבה בנו של רב הונא, שאל אותו לפשר הדבר, שהרי רב הונא היה מכבד את רב אויא סבא באופן מיוחד בהצביעו על גדלותו המיוחדת בתורה, הבהיר לו רב הונא כי אי ההגיון אינו בשאלה עצמה, אלא בתזמון שבו היא נשאלה, שכן השאלה הייתה קשה מאוד לעיון, והיא נשאלה בזמן שרב הונא היה עייף וחלש ולא יכול היה להשיב עליה כראוי. סיפור דומה מובא גם במסכת חולין. לפי גרסת הדקדוקי סופרים וכמסקנת הרב אהרון הימן, מדובר בטעות דפוס והמעשה היה עם רב ייבא סבא שהיה מגדולי הדור בדורו של רב הונא.
חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי העלו אפשרות (כהשערה בלבד) שנקבר במערת רב אדא סבא במירון בסמוך לקבר הרשב"י.
התנא רב ייבא סבא

בספר הזוהר מתואר רב ייבא סבא כסוחר ישמעאלי (טייעא) הנושא סחורה על חמורו ונראה בתחילה כעם-הארץ, אך מתגלה כמקובל גדול הדורש בענייני תורת הנפש. ללא ספק מדובר בחכם אחר, מתקופת התנאים, שבוודאי לא היה תלמידם של רב נחמן ורב חסדא. חכם זה מכונה גם "סבא דמשפטים", על שם מקום הופעתו בזוהר.
מכיוון שלפי דעת רוב החוקרים ספר הזוהר נכתב רק בסוף המאה ה-13, וחכם זה מופיע בזוהר בלבד, סבורים החוקרים שהוא דמות דמיונית, חבר בחוג החכמים שסביב רבי שמעון בר יוחאי.
לפי רבי חיים ויטאל נקבר קרוב למירון במקום שנמצא כיום בתוך יער בעש"ט
רנו Type G

| --- | --- |

 מאפיינים כלליים
 יצרן:  רנו (בצרפתית: Renault)
 שנות ייצור:  1901–1903
 הרכבה:  צרפת צרפת
 מודל קודם:  רנו Type D
 מודל אחריו:  Renault Type L
 אורך:  3,000  מ"מ
 רוחב:  1,450מ"מ
 גובה:  1,500 מ"מ
 משקל:  750 ק"ג
 בסיס גלגלים:  1,900 מ"מ
 מפרט טכני
 מנוע:  1 צילינדר 864 סמ"ק המפיק 4.4 - 5.9 כ"ס, (0.86 - 0.94 ליטר)
 מהירות מרבית:  40 קמ"ש
 מעצב:  לואי רנו
 
רנו Type G (בצרפתית: Renault Type G) הוא כלי רכב מנועי, בתצורת קבריולה אשר פותח על ידי לואי רנו בשנת 1901.
הדגם הוצג לראשונה בתערוכת הרכב של פריז ב-30 בנובמבר 1901, שלוש שנים לאחר שלואי רנו ייסד את חברת רנו הצרפתית. הדגם יוצר במשך כשנתיים עד 1903.
הדגם נבנה בשתי תצורות: דו מושבי וארבעה מושבים.
הערות שוליים

↑  רנו Type Grenaultclassic.com/the-renault-car-collection/innovation/renault-type-g
↑  רנו Type Gbonhams.com/auctions/19291/lot/201
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
רנו Type FK

| --- | --- |

 מאפיינים כלליים
 יצרן:  רנו
 שנות ייצור:  1917–1918
 הרכבה:  צרפת צרפת
 מודל קודם:  Renault Type ER
 מודל אחריו:  Renault Type GS
 פלטפורמה:  מנוע קדמי
 אורך:  4,315 מ"מ
 רוחב:  1,615 מ"מ
 משקל:  750 ק"ג
 בסיס גלגלים:  3,010 מ"מ
 מפרט טכני
 מנוע:  4 צילינדרים, 2,100 סמ"ק המפיק 8.8 כ"ס
 הילוכים:  תמסורת ידנית
רנו Type FK (בצרפתית: Renault Type FK) היא מכונית קבריולה מסוג טורפדו המיועדת לארבעה אנשים, מתוצרת יצרנית הרכב הצרפתית רנו אשר יוצרה בין השנים 1917–1918.
גרסאות

קבריולה - 4 מושבים
לנדולט (Landaulet - הגג נפתח בחלקו) - 4 מושבים
הערות שוליים

↑  סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
↑  רנו Type FK  voitures.renault
↑  רנו Type FK les-renault-d-avant-guerre.com/t1303-Renault-FK-1912
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
קימברלי אקימבו (מחזמר)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 בימוי:  ג'סיקה סטון
 מילות השירים:  דייוויד לינדזי-אבייר
 מבוסס על:  קימברלי אקימבו מאת דייוויד לינדזי-אבייר
 מוזיקה:  ג'נין טיסורי
 שפה:  אנגלית 
 פרסים:  פרס לוסיל לורטל, פרס דרמה דסק, פרס מעגל המבקרים החיצוני, פרס עולם התיאטרון
 https://kimberlyakimbothemusical.com/
 
קימברלי אקימבו (באנגלית: Kimberly Akimbo) הוא מחזמר משנת 2021 עם מילים ותסריט דייוויד לינדזי-אבייר (אנ') ולחן מאת ג'נין טיסורי. המחזמר מבוסס על קומדיה מאת לינדזי-אבייר משנת 2001 בעלת אותו שם (אנ').
המופע מספר את סיפורה של נערה בודדה, קים, הסובלת ממצב הדומה לפרוגריה הגורם לה להזדקן במהירות, ובכך מקנה לה מראה של אישה מבוגרת. קים נאלצת לתמרן סודות משפחתיים, אישיות גבולית והאשמות אפשריות על פשע, והיא נחושה למצוא אושר בעולם שבו אפילו הזמן לא נמצא לצידה.
ההפקה הראשונה של המחזמר נפתחה באוף ברודוויי ב-8 בדצמבר 2021, בתיאטרון לינדה גרוס (אנ') במנהטן; הוא זכה לשבחי המבקרים, וגם זכה בפרס המחזמר הטוב ביותר בפרסי דרמה דסק, לוסיל לורטל ומעגל המבקרים החיצוני. המופע עבר לאחר מכן לברודוויי, ונפתח בתיאטרון בות' (אנ') ב-10 בנובמבר 2022 (ההצגות המקדימות החלו ב-12 באוקטובר באותה שנה).
בשנת 2023 היה המחזמר מועמד לפרס טוני למחזמר הטוב ביותר.
הפקות

הפקת הבכורה של קימברלי אקימבו רצה באוף-ברודוויי החל מ-8 בדצמבר 2021 ועד 15 בינואר 2022 (עם הצגות מקדימות שהחלו ב-6 בנובמבר), בתיאטרון לינדה גרוס במנהטן. להקת תיאטרון אטלנטיק (אנ') הפיקה וג'סיקה סטון ביימה. צוות השחקנים כלל את זוכת פרס הטוני ויקטוריה קלארק, ואת המועמדים לפרס הטוני סטיבן בויר, אלי מאוזי וג'סטין קולי. ההפקה כללה עיצוב במה מאת דייוויד צין; עיצוב תלבושות מאת שרה לו; עיצוב תאורה מאת לאפ צ'י צ'ו; עיצוב סאונד מאת קאי חראדה; כוראוגרפיה מאת דני מפוד; תזמור מאת ג'ון קלאנקי, עם עיבודים מוזיקליים נוספים מאת מייסי שמידט.
המופע עבר לברודוויי, לתיאטרון בות', ונפתח ב-10 בנובמבר 2022 (הצגות המוקדמות החלו ב-12 באוקטובר). בהפקה זו עיצוב התאורה נעשה על ידי אוי-סוק יו.